10/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 1 de setembro de 2014, da Xefatura Territorial da Coruña, pola que se somete a información pública dunha instalación eléctrica no concello de Narón (expediente IN407A 2014/102-1)

Resolución do 1 de setembro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e declaración de utilidade pública dunha instalación eléctrica no concello de Narón (expediente IN407A 2014/102-1). Para os efectos previstos na Lei 24/2013, de 26 de decembro, do Sector Eléctrico (BOE n.º 310 do 27/12/2013), e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e declaración de utilidade pública, en concreto, da instalación eléctrica que se describe: Núm. Expte.: IN407A 2014/102-1. Solicitante: Unión Fenosa Distribución, S. A. Domicilio social: Avda. de Arteixo, 171 – 15007 A Coruña. Denominación: LMTS, CTC, RBT Vento. Situación: concello da Narón. Características técnicas: Liña eléctrica de media tensión subterránea a CT Vento, a 15/20 kV, cunha lonxitude de 1,800 km, coa orixe en empalmes proxectados a realizar na LMTS SMR-711, no tramo entre o CS Vilacornelle (Expte.545/07) e o CS Centro Social O Val (Expte.38/07), condutor tipo RHZ1-2OL-12/20 kV-3 (1x240 Al), e final no CT Vento (proxectado). Centro de transformación prefabricado Vento, cunha potencia de 250 kVA e unha relación de transformación de 15000/400-230 V. Saída rede de baixa tensión subterránea de CT Vento, cunha lonxitude de 0,134 Km, coa orixe no CT Vento (proxectado), condutor tipo XZ1. Liña de baixa tensión aérea de CT Vento, cunha lonxitude de 1,330 km, coa orixe no apoio existente n.º 1, condutor tipo RZ, e apoios de formigón. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 56 da Lei 24/2013, do Sector Eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares dos terreos propostos sexan descoñecidos, ignórese o lugar de notificación, ou ben, intentada a notificación, non se tería podido realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir da última publicación ou notificación individual. A Coruña, 1 de setembro de 2014. O xefe territorial Isidoro Martínez Arca ANEXO Núm. Expte.: IN407A 2014/102-1 Proxecto: LMTS, CTC, RBT Vento (Narón) Relación de propietarios, bens e dereitos afectados